Document ID: 31994R1258

ΚΑΝΟΝΙΣΜΟΣ (ΕΚ) αριθ. 1258/94 ΤΗΣ ΕΠΙΤΡΟΠΗΣ της 31ης Μαΐου 1994 για την τροποποίηση του κανονισμού (ΕΚ) αριθ. 3190/93 περί ορισμού του ομοιόμορφου συντελεστή μειώσεως για τον καθορισμό της ποσότητας μπανανών που πρέπει να κατανέμεται σε κάθε επιχειρηματία των κατηγοριών Α και Β στο πλαίσιο της δασμολογικής ποσοστώσεως για το έτος 1994
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι ο κανονισμός (ΕΚ) αριθ. 3190/93 της Επιτροπής (3), σε εφαρμογή του άρθρου 6 του κανονισμού (ΕΟΚ) αριθ. 1442/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 740/94 (5), και για να τηρηθεί ο όγκος της δασμολογικής ποσοστώσεως που άνοιξε για το 1994, έχει καθορίσει για καθεμία από τις κατηγορίες των επιχειρηματιών τον ομοιόμορφο συντελεστή μειώσεως που θα εφαρμοσθεί στην ποσότητα αναφοράς κάθε επιχειρηματία για να καθορισθεί η ποσότητα που θα κατανεμηθεί σ' αυτόν για το 1994- ότι, από εμπεριστατωμένο έλεγχο των υπολογισμών από τους οποίους προσδιορίσθηκαν αυτοί οι συντελεστές μειώσεως, διαπιστώθηκε σφάλμα στον καθορισμό του συντελεστή που αφορά την κατηγορία Α και, συνεπώς, πρέπει να διορθωθεί ο εν λόγω συντελεστής-
ότι πρέπει να προβλεφθεί άμεση εφαρμογή των διατάξεων του παρόντος κανονισμού, για να μπορέσουν οι επιχειρηματίες να επωφεληθούν από τις διατάξεις αυτές για το τρίτο τρίμηνο του 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Μπανάνες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 πρώτη περίπτωση του κανονισμού (ΕΚ) αριθ. 3190/93, ο συντελεστής "0,506617" αντικαθίσταται από το συντελεστή "0,508753".
Άρθρο 2
Τα κράτη μέλη ανακοινώνουν το ταχύτερο δυνατόν σε κάθε επιχειρηματία, που έχει εγγραφεί στις αρμόδιες αρχές, τη διορθωμένη ποσότητα αναφοράς με εφαρμογή του συντελεστή που καθορίζεται στο άρθρο 1.
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1994.

Labels: 3
17
19